Varno s soncem

Program VARNO S SONCEM je usmerjen k seznanjanju ciljne populacije o škodljivih posledicah delovanja sončnih žarkov in ukrepih s katerimi lahko nastanek teh posledic učinkovito preprečimo oz. zmanjšamo. Vizija programa je doseči spremembo v odnosu populacije do sonca. Želimo, da bi čim širši krog populacije dosledno upošteval in izvajal samozaščitne ukrepe v smislu zaščite pred delovanjem sončnih žarkov. S tem bi dolgoročno doprinesli k ustavitvi naraščanja kožnega raka v Sloveniji (predvsem melanomskega tipa).

**Cilji projekta:**

- otrok spoznava in odkriva pojav sonca in si oblikuje razvojno primerno predstavo o njem,

- otrok spoznava, da na njegovo zdravje vpliva okolje in on sam,

- otrok odkriva in spoznava lastnosti sončnih žarkov, svetlobe, toplote, zdravju koristnih in škodljivih posledic,

- otrok spoznava, kako se lahko obvaruje pred škodljivimi vplivi sonca,

- otrok spoznava dejavnike tveganja,

- promocija zdravega načina življenja.